# Cecil B. DeMille

| Cecil B. DeMille |
| --- |
|  |
| Født | 12. aug. 1881 Ashfield |
| Død | 21. jan. 1959   (77 år) Hollywood |
| Beskjeftigelse | Filmprodusent, filmregissør, filmklipper, manusforfatter, dramatiker, skuespiller, teaterskuespiller, radioprogramleder, filmskuespiller, sceneinstruktør, regissør, filmmanuskriptforfatter, produsent, skribent, filmskaper  |
| Utdannet ved | American Academy of Dramatic Arts (–1900) Widener University |
| Ektefelle | Constance Adams DeMille (1902–1959) |
| Partner(e) | Julia Faye |
| Far | Henry C. De Mille |
| Mor | Beatrice DeMille |
| Søsken | William C. deMille |
| Barn | Katherine DeMille Richard de Mille Cecilia Hoyt DeMille |
| Parti | Det republikanske parti |
| Nasjonalitet | USA |
| Gravlagt | Hollywood Forever Cemetery |
| Utmerkelser | Oscar for beste film (1953; for verk: Verdens største show, tema for: 25th Academy Awards) Cecil B. DeMille Award (1952) Stjerne på Hollywood Walk of Fame Æres-Oscar (tema for: 22nd Academy Awards) |
| Aktive år | 1899–1958 |
| Nettsted |  |
| IMDb | IMDb
 |
|

---

Cecil B. DeMille på Commons |

**Cecil Blount DeMille** (1881–1959) var en amerikansk filmprodusent og ‑regissør. Han var en pionér i Hollywood med en lang karriere der han regisserte 61 stumfilmer og 19 lydfilmer, blant annet flere storproduksjoner basert på historier fra *Bibelen*. DeMille regnes som en uvanlig effektiv filmforteller og markedsfører og en hovedrepresentant for den kommersielle filmindustrien.

## Liv og virke

### Bakgrunn

Cecil B. DeMille var sønn til en nederlandsk far og en jødisk mor som var født i England. Han ble født i Massachusetts der foreldrene ferierte, men vokste opp i Washington i Nord-Carolina. Da han var tolv år gammel døde hans far, og hans mor forsørget da familien ved å grunnlegge og drive en pikeskole og dessuten et teaterselskap. Da den spansk-amerikanske krig brøt ut i 1898 meldte DeMille seg som frivillig, men fikk avslag, ettersom han var mindreårig.[*trenger referanse*]

### Arbeid og filmer

DeMille begynte karrieren som skuespiller i morens teatersellskap i 1900, men gikk senere over til å skrive manus og regissere for teaterscenen. Han debuterte med filmen *The Squaw Man* i 1914. I 1923 kom *The Ten Commandments*, hans første store episke film bygd på bibelske fortellinger. Filmen fikk god kritikk og ble en stor økonomisk suksess for filselskapet Paramount.[*trenger referanse*]

DeMille ble siden kjent for overdådige produksjoner med sterk publikumsappell. *Cleopatra* fra 1934 var den første filmen hans som ble nominert til Oscar for beste film. Høydepunktet i karrieren begynte med *Samson and Delilah* i 1949, hans tredje bibelske epos, som fikk rekordartet framgang. Han ble nominert til Oscar for beste regi for første gang for *Verdens største show* (*The Greatest Show on Earth*), et sirkusdrama fra 1952 som fikk prisen for beste film og beste manus.[*trenger referanse*]

Hans siste og mest berømte film, *De ti bud* (*The Ten Commandments*) fra 1956, skal være den sjuende mest innbringende filmen i filmhistorien.

DeMille mottok en mengde andre utmerkelser, deriblant en æres-Oscar, Gullpalmen og Irving G. Thalberg Memorial Award. Han var også første mottaker av Golden Globe Cecil B. DeMille Award, en filmpris oppkalt etter ham selv.

DeMille døde av hjertesjukdom 77 år gammel i januar 1959.

## Filmografi (utvalg)

* 1914 – *The Only Son*
* 1914 – *The Call of the North*
* 1915 – *The Unafraid*
* 1915 – *The Wild Goose Chase*
* 1915 – *Chimmie Fadden*
* 1915 – *Chimmie Fadden Out West*
* 1916 – *The Heart of Nora Flynn*
* 1919 – *Hvorfor bytte egtemand?*
* 1934 – *Cleopatra*
* 1942 – *Urent farvann*
* 1952 – *Verdens største show*
* 1956 – *De ti bud*

## Referanser

## Eksterne lenker

* Offisielt nettsted

* (en) Cecil B. DeMille – kategori av bilder, video eller lyd på Commons

* (en) Cecil B. DeMille – galleri av bilder, video eller lyd på Commons
* (en) Cecil B. DeMille på Internet Movie Database

* (sv) Cecil B. DeMille i Svensk Filmdatabas

* (da) Cecil B. DeMille på Filmdatabasen

* (da) Cecil B. DeMille på Filmdatabasen

* (fr) Cecil B. DeMille på Allociné

* (en) Cecil B. DeMille på AllMovie

* (en) Cecil B. DeMille hos Rotten Tomatoes

* (en) Cecil B. DeMille hos The Movie Database

* (en) Cecil B. DeMille hos Internet Broadway Database